Op `n meer persoonlike vlak wil ons ook dankie sê vir die geleentheid om deel te wees van die skou, veiling en al die ander aktiwiteite – ons het dit deeglik geniet!! Dankie, Sytze, vir al die noodsaaklike reelings wat jy spesifiek vir ons getref het – onder andere met veterinêre vereistes teen middernag (by aankoms) en in die oggend (om 06:00) by vertrek.
Vir jou, Llewellyn, wat al die nodige aanvoerwerk oor die afgelope jare vir die kongres in plek gesit het, ook baie dankie. Onder jou leiding het `n uitstekende Brahman Wêreldkongres met oor die 750 skoudiere plaasgevind. Geen ander ras sou dit kon regkry!
Ons vertrou dat ons nou bande verder gevestig sal word onder die vaandel van die Afrika Brahman Forum, insluitend alle ander lande in Suidelike Afrika, want hier lê in groot toekoms vir ons voor die deur.
Baie dankie vir die samevatting. Julle het werklik hard gewerk en ons het dit ook baie geniet. Baie dankie vir die lekker week.
Baie dankie vir die inligting. Dis met trots en dankbaarheid dat ek gelees het van die ervarings van ons buitelandse gaste. Ek sluit 100% aan by die gelukwense aan Wessel en sy span. Ek wonder net waar het Jim Pola sy inligting gekry van arbeid wat teen $2.00 per dag werk. Ek is op soek na werkers wat teen daardie fooi werk. Karin, baie dankie aan jou en die administratiewe span se harde werk agter die skerms. Ons waardeer dit.
Hiermee wil ek net graag dankie se vir die lekker saam werk en die geselsies. Baie geluk met n puik geleentheid. NS: Ek hoop die stemme is terug.
Baie dankie vir al jou harde werk en vriendelikheid tydens al die reelings so ook vir die res van die personeel! Dit was fantasies!
Baie dankie vir die skrywe en ook vir jou bydrae die afgelope 18 maande, sonder almal se samewerking sou dit nie moontlik kon wees om die Wêreldkongres te kon aanbied. Dit lyk of jy rekords gebreek het met die verkoop van promosie artikels
Namens die kongreskomitee baie dankie vir die skrywe. Dit was vir ons ‘n voorreg en grootse ondervinding om leiding te kon neem met die aanbieding van die Brahman Wêreldkongres. Nogmaals dankie vir jou insette en betrokkenheid